પોલીસને જોઈ ને નાસભાગ ચાલુ થઈ પરંતુ બે ઈસમોને તો પકડી જ પાડયા જયદેવને સૌથી વધુ નવાઈ એ વાતની લાગી કે ગામ એક સંપીલું છે તો આટલા બધા હથીયારો ધારીયા ફરસી પરોણા નદીના પટમા ઉભા ખોડવાનો અર્થ શું? હસુભાઈએ કહ્યું કે આજદિન સુધી આ હથીયારોનો દેખાવ વાઘના મોહારા તરીકે ચાલતો હતો. જલ્દી કોઈ ‘ઘાએ તાએ’ રેઈડ કરવા ન આવે.આ મૂક ધમકી જે ચોટીલા, વાંકાનેર, સરહદ ઉપરના નાળીયેરી ગામે પોલીસ ઉપર હુમલો કરીને પોલીસને પાડી દીધેલા તે પ્રકારની હતી. પરંતુ તમે વાઘનું મો‚ ખેંચી બધાને ગીધડ જાહેર કરી દીધા છે. જયદેવે પંચનામું અને એફ.આઈ.આર.એવી તૈયાર કરાવી કે કાવત્રાની કલમ નો ઉમેરો કરી પકડાયેલા બે વ્યકિત પાસેથી તમામ ભઠી વાળાઓના નામ જે રીક્ષાવાળા દા‚ જસદણ લઈ જાય તેના નામ રીક્ષા નંબર સાથે અને જસદણમાં જે જે છૂટક અને જથ્થા બંધ દારૂ ના વેપારીઓ માલ (દારૂ) લેતા તેમના નામ પણ ઉમેરી દીધા.